Tiltale for indbrud og tyveri, jf. straffelovens § 276
Ret: Retten i Randers (1. instans)
Faggruppe: Straffesag — Almindelig domsmandssag
Sagsemner: Formueforbrydelser;

/

RETTEN I RANDERS

Udskrift af dombogen

D O M

afsagt den 8. oktober 2019

Rettens nr. 7-2359/2019
Politiets nr. 4200-75211-00089-19

Anklagemyndigheden
mod
Tiltalte
født Dato

Der har medvirket domsmænd ved behandlingen af denne sag.

Anklageskrift er modtaget den 21. maj 2019.

Tiltalte er tiltalt for overtrædelse af

1.
straffelovens § 276 a - indbrud, ved den 21. januar 2019 mellem ca. kl.
00.00 og ca. kl. 02.10, i forening med Person 1, at være brudt ind i villaen på
Adresse 1 i Randers SV, mens beboeren Forurettede var hjemme, og stjålet
en PH-bordlampe, en Y-stol, en hvid stenfigur og diverse andet indbo til en
værdi af 19.585 kr., ligesom der på stedet var samlet en kurv med porcelæn
med henblik på transport væk fra stedet.

2.
straffelovens § 276 a - indbrud, ved den 21. januar 2019 mellem ca. kl.
00.00 og ca. kl. 02.10, i forening med Person 1, at være brudt ind i et udhus
tilhørende Adresse 2 i Randers SV, og derfra stjålet diverse værktøj,
herunder koben, kædesav, stiksav, og en taske indeholdende diverse mindre
værktøj til en samlet værdi af ca. 3.400 kr.

3.
straffelovens § 276 – tyveri,
ved den 15. august 2019 ca. kl. 15.15 i Normal, Dytmærsken 5 i Randers, at
have stjålet en Gilette barberskraber og ID-hårvoks til en samlet værdi af 207
kr.

Påstande

Anklagemyndigheden har nedlagt påstand om fængselsstraf af ikke under 6
måneders varighed.

Std 75284



/

side 2

Tiltalte har nægtet sig skyldig i forholdene 1 og 2, men erkendt sig skyldig i
forhold 3.

Sagens oplysninger

Der er afgivet forklaring af Tiltalte og af vidnerne Forurettede, Vidne 1,
politibetjent Vidne 2, politiassistent Vidne 3, politibetjent Vidne 4, Vidne 5
og Vidne 6.

Forklaringer er lydoptaget og gengives ikke i dommen.

Tiltalte har om sine personlige forhold forklaret, at han er på kontanthjælp.
Han har det ikke så godt psykisk, men han kan ikke få den hjælp, han mener
at have behov for. Han arbejder sammen med "Perron 4", og en medarbejder
som hedder Person 2 er god til at hjælpe ham.

Tiltalte er tidligere straffet

Ved dom af 10. december 2015 med 4 måneders fængsel for overtrædelse af
straffelovens § 276 og § 290 (bl.a. straffet for villaindbrud).

Ved dom af 25. april 2017 med 5 måneders fængsel for bl.a. overtrædelse af
straffelovens § 276 (flere tilfælde af villaindbrud).

Ved dom af 22. august 2018 med 8 måneders fængsel for bl.a. overtrædelse
af straffelovens § 276a (flere indbrud begået af flere i forening). Tiltalte er
løsladt den 22. august 2018 med prøvetid til den 7. januar 2019, Resstraf 83
dage.

Ved dom af 7. januar 2019 med fængsel i 5 måneder for bl.a. tyveri efter
straffelovens § 276. Straffen omfatter reststraffen på 83 dage.

Dommen er afsonet fuldt ud.

Rettens begrundelse og afgørelse

Tiltalte er antruffet i forbindelse med at en tjenestehund gik spor fra området
omkring indstigningsstedet til indbruddet på Adresse 1, gennem nabo-husets
have, hvor indbruddet i forhold 2 fandt sted, og frem til tiltaltes positi-on.

De to indbrud kan kædes sammen ved at der på begge gerningssteder / effek-
ter herfra, er fundet DNA match med den i tiltalen angivne medgernings-
mand.

Der er i det rimfrosne græs omkring gerningsstedet i forhold 1 fundet fod-



/

side 3

spor, som viser, at en person har bevæget sig fra området omkring indstig-
ningsstedet til Adresse 1.

Efter Vidne 4's forklaring sammenholdt med det foreliggende billedma-
teriale, er det ubetænkeligt at lægge til grund, at sporene er afsat med de sko,
tiltalte bar ved anholdelsen.

Det er herefter bevist, at tiltalte er skyldig i sagens forhold 1 og 2.

Tiltalte har uden forbehold erkendt sig skyldig i forhold 3.

Erkendelsen understøttes af det i øvrigt foreliggende og det er derfor bevist
at tiltalte er skyldig i sagens forhold 3.

Straffen fastsættes til fængsel i 6 måneder, imf. straffelovens § 285, jf. §§
276 og 276 a.

Retten har lagt vægt på tiltaltes mange forstraffe for tyveri og indbrud, på at
forholdene 1 og 2 er begået af flere i forening, på at husets beboer var hjem-
me i forbindelse med det i forhold 1 beskrevne indbrud og på, at forholdene
er begået meget kort tid efter tiltaltes løsladelse efter afsoning af en friheds-
straf for lignende kriminalitet.

Tiltalte har under sagen været frihedsberøvet fra den 21. januar 2019 til den
18. marts 2019.

Thi kendes for ret:

Tiltalte skal straffes med fængsel i 6 måneder.

Tiltalte skal betale sagens omkostninger.

Dommer



/